Market Timing P.M. – บล.กสิกรไทย
Support : 1720, 1710 Resistance : 1735, 1740 SET เคลื่อ …
5 ต.ค. 2561

Support : 1720, 1710
Resistance : 1735, 1740
SET เคลื่อนไหวอยู่ระหว่าง 1723-1732 และปิดตลาดช่วงเช้าที่ระดับ 1730.44 จุด เพิ่มขึ้น 1.04 จุด หรือ +0.06% ด้วยมูลค่าการซื้อขาย 2.14 หมื่นล้านบาท
เช้านี้ SET สามารถประคองตัวเหนือแนวรองรับบริเวณ 1720 และเกิดการเด้งกลับขึ้นได้บ้าง ด้านสัญญาณของ RSI ระดับชั่วโมง ยกตัวขึ้นจากเขตขายมาก และมีแนวโน้มที่จะยกตัวขึ้นต่อ จึงประเมิน บ่ายนี้ SET มีโอกาสที่จะยกตัวขึ้นอีกเล็กน้อย โดยมีระดับแนวต้านที่ 1735 และ 1740 ซึ่งให้น้ำหนักในการติดระดับแนวต้านแรกมากกว่า ขณะที่ด้านแนวรองรับอยู่ที่บริเวณ 1720 และ 1710 ตามลำดับ
CBG ภาพระดับวัน หลังจากที่ราคายกตัวขึ้นมาทำจุดสูงบริเวณ 56.25 ก็ได้มีการแกว่งตัวลงภายในช่องขนานกดตัวระยะสั้นมาทำจุดต่ำที่บริเวณ 51.75 ล่าสุด ราคายกตัวเข้าทดสอบขอบบนของช่องขนานดังกล่าว พร้อมด้วย vol ที่ค่อยๆสูงขึ้น ด้าน %K ของ Slow stoch เริ่มยกตัวขึ้นเหนือ %D จึงประเมิน ราคามีสิทธิที่จะยก ตัวขึ้นข้ามผ่านขอบบนเพื่อสร้างสัญญาณเชิงบวก แนะซื้อเก็งกำไร โดยมีเป้าหมายการทำกำไรที่บริเวณ 55 และ 56.25 ขณะที่ใช้การถอยตัวหลุด 51.25 เป็น stop loss